ਸਮੱਗਰੀ: ਪ੍ਰਮੋਦ ਧੋਂਗਡੇ ਨੇ ਭਰਾ ਨੇ ਪਿਆਜ਼ਾ 'ਤੇ ਲੱਗਣ ਵਾਲੀ ਲਾਗਤ ਦਾ ਹਿਸਾਬ ਲਗਾਇਆ ਤੇ ਵਿਸਥਾਰ 'ਚ ਦੱਸਿਆ

ਇੱਕ ਕਿਸਾਨ ਨੇ 750 ਕਿੱਲੋ ਪਿਆਜ਼ ਨੂੰ ਵੇਚਣ ਤੋਂ ਬਾਅਦ ਮਿਲੀ ਕੀਮਤ ਪ੍ਰਧਾਨ ਮੰਤਰੀ ਨਰਿੰਦਰ ਮੋਦੀ ਨੂੰ ਭੇਜ ਦਿੱਤੀ। 

ਪਿਆਜ਼ ਦਾ ਭਾਅ ਸਸਤਾ ਹੋਣ ਕਰਕੇ ਸੜਕਾਂ 'ਤੇ ਰੁਲ ਰਿਹਾ ਹੈ।

ਸੰਗਾਮਨ ਸ਼ਹਿਰ ਦੇ ਕਿਸਾਨ ਨੇ ਪਿਆਜ਼ ਵੇਚਣ ਤੋਂ ਬਾਅਦ ਮਿਲੀ ਰਕਮ ਮੁੱਖ ਮੰਤਰੀ ਨੂੰ ਭੇਜ ਦਿੱਤੀ।

ਇਹ ਕੁਝ ਖ਼ਬਰਾਂ ਹਨ ਜਿਹੜੀਆਂ ਪਿਆਜ਼ ਉਤਪਾਦਕ ਕਿਸਾਨਾਂ ਦੀ ਮੰਦੀ ਹਾਲਤ ਨੂੰ ਬਿਆਨ ਕਰ ਰਹੀਆਂ ਹਨ।

ਅੱਜ ਦੇਸ ਭਰ ਵਿੱਚ ਪਿਆਜ਼ ਦੇ ਪੈਦਾਵਾਰੀ ਲਾਗਤ ਅਤੇ ਵੇਚਣ ਦੀ ਕੀਮਤ ਵਿੱਚ ਕੋਈ ਸੰਤੁਲਨ ਨਹੀਂ ਹੈ। ਜ਼ਾਹਰ ਤੌਰ 'ਤੇ ਪਹਿਲਾਂ ਤੋਂ ਹੀ ਕਈ ਮੁਸ਼ਕਿਲਾਂ ਝੱਲ ਰਹੇ ਕਿਸਾਨ ਹੁਣ ਹੋਰ ਨਿਰਾਸ਼ ਹੋ ਗਏ ਹਨ। 

ਇਹ ਵੀ ਪੜ੍ਹੋ:

ਪਿਛਲੇ ਹਫ਼ਤੇ, ਨਾਸਿਕ ਜ਼ਿਲ੍ਹੇ ਦੇ ਕਿਸਾਨ ਸੰਜੇ ਸੇਠੀ ਨੇ ਬਾਜ਼ਾਰ ਵਿੱਚ ਪਿਆਜ਼ ਵੇਚੇ। ਉਸ ਨੂੰ ਉਮੀਦ ਸੀ ਕਿ ਪਿਆਜ਼ ਦੀ ਚੰਗੀ ਕਿਸਮ ਦੇ ਹਿਸਾਬ ਨਾਲ ਇਸਦੀ ਚੰਗੀ ਕੀਮਤ ਮਿਲ ਜਾਵੇਗੀ ਪਰ ਇਸ ਤੋਂ ਉਲਟ ਹੋਇਆ। 

750 ਕਿੱਲੋ ਪਿਆਜ਼ ਵੇਚਣ ਤੋਂ ਬਾਅਦ ਉਸ ਨੂੰ ਸਿਰਫ਼ 1064 ਰੁਪਏ ਹੀ ਮਿਲੇ। ਜੇਕਰ ਉਹ ਇਸ ਵਿੱਚੋਂ ਟਰੈਕਟਰ ਦਾ ਕਿਰਾਇਆ ਅਤੇ ਮਜ਼ਦੂਰੀ ਕੱਢ ਦੇਵੇ ਤਾਂ ਉਸ ਕੋਲ ਕੀ ਬਚਿਆ? ਸੇਠੀ ਨੇ ਤੁਰੰਤ ਇਹ ਕੀਮਤ ਮਨੀ ਆਡਰ ਜ਼ਰੀਏ ਪ੍ਰਧਾਨ ਮੰਤਰੀ ਦਫ਼ਤਰ ਭੇਜ ਦਿੱਤੀ। 

ਇਸਦੀ ਜਾਂਚ ਹੋਣ ਤੋਂ ਬਾਅਦ PMO ਵੱਲੋਂ ਉਸਦੇ ਪੈਸੇ ਉਸ ਨੂੰ ਵਾਪਿਸ ਕਰ ਦਿੱਤੇ ਗਏ। 

ਉਸਦਾ ਇਹ ਪ੍ਰਦਰਸ਼ਨ ਮੀਡੀਆ ਵਿੱਚ ਸੁਰਖ਼ੀਆਂ ਅਤੇ ਬਹਿਸ ਦਾ ਵਿਸ਼ਾ ਬਣ ਗਿਆ ਜਿਸ ਤੋਂ ਬਾਅਦ ਦੋ ਖ਼ਬਰਾਂ ਹੋਰ ਆ ਗਈਆਂ। 6 ਅਤੇ 7 ਦਸੰਬਰ ਨੂੰ ਬਾਗਲਨ ਅਤੇ ਨਾਸਿਕ ਜ਼ਿਲ੍ਹੇ ਵਿੱਚ ਦੋ ਕਿਸਾਨਾਂ ਨੇ ਖ਼ੁਦਕੁਸ਼ੀ ਕਰ ਲਈ।

ਭਾਡਾਨੇ ਪਿੰਡ ਤੋਂ ਤਾਤਿਆਬਾਊ ਖੇਰਨਾਰ ਅਤੇ ਸਾਰਦੇ ਪਿੰਡ ਤੋਂ ਨੌਜਵਾਨ ਕਿਸਾਨ ਪ੍ਰਮੋਦ ਧੋਂਡਗੇ ਜਿਨ੍ਹਾਂ ਨੇ ਮੌਤ ਨੂੰ ਚੁਣਿਆ। ਖੇਰਨਾਰ ਨੇ ਆਪਣੀ ਜਾਨ ਉਸ ਥਾਂ 'ਤੇ ਲਈ ਜਿੱਥੇ ਪਿਆਜ਼ਾਂ ਦਾ ਸਟੋਰ ਸੀ। 

'ਦੱਸੋ, ਅਸੀਂ ਆਪਣੇ ਪਿਆਜ਼ ਕਿਵੇਂ ਵੇਚਾਂਗੇ?' 

ਪ੍ਰਮੋਦ ਧੋਂਗਡੇ ਦੇ ਭਰਾ ਨੇ ਪਿਆਜ਼ 'ਤੇ ਲੱਗਣ ਵਾਲੀ ਲਾਗਤ ਦਾ ਹਿਸਾਬ ਲਗਾਇਆ ਤੇ ਵਿਸਥਾਰ 'ਚ ਦੱਸਿਆ। ਉਨ੍ਹਾਂ ਨੇ ਤਿੰਨ ਏਕੜ ਜ਼ਮੀਨ ਵਿੱਚ ਪਿਆਜ਼ ਬੀਜੇ ਸਨ। ਉਨ੍ਹਾਂ ਦਾ ਕਹਿਣਾ ਹੈ ਕਿ ਇੱਕ ਏਕੜ ਜ਼ਮੀਨ 'ਤੇ ਪਿਆਜ਼ ਬੀਜਣ ਦੇ 40 ਹਜ਼ਾਰ ਰੁਪਏ ਲਗਦੇ ਹਨ। 

ਉਨ੍ਹਾਂ ਨੇ ਪ੍ਰਤੀ ਏਕੜ ਲੱਗਣ ਵਾਲੀ ਲਾਗਤ ਬਾਰੇ ਦੱਸਿਆ:

1. 250 ਰੁਪਏ ਦਿਹਾੜੀ ਦੇ ਹਿਸਾਬ ਨਾਲ ਤਿੰਨ ਕਿਸਾਨਾਂ ਦੀ 18 ਦਿਨ ਦੀ ਕੀਮਤ 13500 ਰੁਪਏ ਬਣਦੀ ਹੈ।

2. ਬੀਜ ਅਤੇ ਪਿਆਜ਼ਾਂ ਲਈ ਨਰਸਰੀ ਬੈੱਡ ਦੀ ਤਿਆਰੀ 'ਚ ਨੌਂ ਹਜ਼ਾਰ ਰੁਪਏ ਦਾ ਖ਼ਰਚਾ ਆਉਂਦਾ ਹੈ। ਇਸ ਤੋਂ ਇਲਾਵਾ ਸਪ੍ਰੇਅ 'ਤੇ ਹਜ਼ਾਰ ਰੁਪਏ ਖਰਚ ਹੁੰਦੇ ਹਨ।

3. ਨਦੀਨਨਾਸ਼ਕ ਅਤੇ ਖਾਦਾਂ ਉੱਤੇ ਨੌਂ ਹਜ਼ਾਰ ਰੁਪਏ ਦਾ ਖਰਚਾ ਆਉਂਦਾ ਹੈ। 

4. ਪਿਆਜ਼ ਦੀ ਇੱਕ ਏਕੜ ਖੇਤੀ 'ਤੇ ਪੰਜ ਹਜ਼ਾਰ ਰੁਪਏ ਬਿਜਲੀ ਦਾ ਬਿੱਲ ਆਉਂਦਾ ਹੈ। 

5. ਪਿਆਜ਼ਾਂ ਨੂੰ ਬਾਜ਼ਾਰ ਲਿਜਾਉਣ ਉੱਤੇ...\nਪਿਛਲੀ ਸਮੱਗਰੀ ਨੂੰ ਇਸ ਤਰ੍ਹਾਂ ਸੰਖੇਪ ਕੀਤਾ ਜਾ ਸਕਦਾ ਹੈ:
ਮਹਾਰਾਸ਼ਟਰ ਵਿੱਚ ਪਿਆਜ਼ ਦੀਆਂ ਕੀਮਤਾਂ ਡਿੱਗਣ ਤੋਂ ਬਾਅਦ ਦੋ ਕਿਸਾਨਾਂ ਵੱਲੋਂ ਖੁਦਕੁਸ਼ੀ ਕਰ ਲਈ ਗਈ।